MEI - Aktuelnosti - J. Joksimović: Bitno je da nastavimo evropski put, odlučićemo po kojoj metodologiji\nJ. Joksimović: Bitno je da nastavimo evropski put, odlučićemo po kojoj metodologiji\n21. februar 2020. | Beograd\nNova metodologija za Srbiju, ako odlučimo da je primenimo, nije loša, ali nije ni ništa posebno bolja, izjavila je ministar za evropske integracije Jadranka Joksimović. Ona (nova metodologija) vodi ka veštačkom ujednačavanju regiona, ali se mi zbog toga ne žalimo, kaže ministar.\nJoksimović je gostujući na TV Pink naglasila da Srbija inače već pregovara po veoma teškoj i rigidnoj metodologiji i precizirala da smo bili jedina država koja pregovora, a koja je morala da započne pregovore sa najtežim poglavljima vladavine prava - 23 i 24 i, u našem slučaju, poglavljem 35, odnosno praćenjem normalizacije odnosa Beograda i Prištine.\n„Mi ne možemo nijedno drugo poglavlje da otvorimo ukoliko izveštaj o napretku ne pokaže državama članicama da ima napretka u tim poglavljima. To je vrlo uslovljavajuća metodologija koja je zato nama donela jedan sporiji proces nego što bi realno trebalo da bude“, kazala je Joksimović.\n„I da prihvatimo metodologiju nećemo mnogo izgubiti, ovo je ono što posle šest godina mogu i smem da kažem, a to je da je nova metodologija veštačko ujednačavanje regiona. Ne treba da se žalimo, imamo najveće odgovornosti i od nas se najviše očekuje“, navela je ministar.\nNaglašava i da Srbija nema problem sa tim da bilo ko u regionu napreduje, ističući da samo želi da se zadrži realan i objektivan odnos prema našem napretku.\nNavodeći da se mnogima ne sviđa činjenica da se Srbija znatno odlepila od regiona u svom napredovanju, Joksimović kaže da kada ste najveći u jednom regionu, onda imate i više obaveza.\n„Zato mi nismo negativni prema drugima, mi podržavamo da svi drugi napreduju i to je naša obaveza kao noseće države regiona“, navela je.\nJoksimović navodi da čim se pokrenula priča o novoj metodologiji, krenula je i priča da neki u regionu mogu brzo da nas prestignu.\n„Pa šta? Hajde da vidimo ko to unosi lažnu utakmicu u region koji je ionako sav u krhkim odnosima. Ne treba da prihvatimo takvu vrstu lažnog takmičenja, neka svako napreduje, neka prestignu, nama to nije problem, mi nećemo da gradimo loše odnose na pitanju evropskih integracija“, naglašava ministar.\nGovoreći o predloženom sankcionisanju u novoj metodologiji, Joksimović kaže da je upravo to ono što se njoj ne sviđa. Kako pojašnjava, mi i sada imamo suspenzivne mehanizme - ako nema napretka u određenoj oblasti, mi ne otvaramo nova poglavlja.\n„Sama činjenica da nećete dalje napredovati je dovoljna, šta znači to vraćanje u metodološkom smislu na početak procesa? Ja lično imam rezerve prema tom modelu, ali to su pojedine države EU htele, kako bi imale strožiji politički nadzor nad tim procesom“, kaže Joksimović.\nDodaje da, ako je tako, onda su prava tema članice EU koje su postigle znatne benefite svojim članstvom u EU, pa ako imaju pogoršanja u određenim oblastima, onda bi na njih trebalo da se odnosi takva vrsta sankcionisanja.\n„Mi kao zemlja kandidat ne utičemo na evropske politike, na proces donošenja odluka i ja zato mislim da je to prestroga varijanta, ali mi nećemo bežati ni od toga, Srbija je pokazala da može da pregovara po najtežim metodologijama i, što se mene tiče, možemo i da prihvatimo“, kaže ministar.\nNavodeći da su predsednik Aleksandar Vučić i premijerka Ana Brnabić rekli da im se dopadaju neki elementi nove metodologije, Joksimović kaže da ima elemenata za koje može da se složi, ali da je njena uloga kao ministra za evropske integracije da kaže, na analitičan i stručan način, šta će to značiti za proces Srbije, a, dodaje, da bi to rekli, moraju da čuju i od država članica kako bi to primenili na naš proces.\n„Slažem se da u načelu ne treba da budemo negativni oko ove metodologije, ali da treba pažljivo da analiziramo, jer to je mučan i dugotrajan posao za celo društvo i ne bih volela da se smanji domet onoga što smo već uradili", kazala je.\nOdgovarajući na komentare da je do sada otvoreno „samo 18 poglavlja u evrointegracijama Srbije“, Joksimović ističe da se ne slaže sa tim da je to „samo“ i ističe da takvu vrstu potcenjivanja neće dozvoliti kao ministar za evropske integracije, pogotovu zato što zna u kako teškim uslovima je Srbija radila na putu ka EU.\nKaže i da u EU postoji negativna atmosfera po pitanju proširenja, kao i da nije sada situacija kao što je bila pre 10-15 godina, kada je niz država pod lakšim uslovima vodilo pregovore o pristupanju.\n„Ali, mi tada nismo počeli pregovore, tada smo imali proevropsku elitu, koja je imala proliferaciju evropske retorike, a od reformi ništa“, naglašava.\nKada je Srbija započela pregovore, mi smo imali oprezniju, ali evrorealističnu retoriku i ušli smo duboko u proces reformi koji je težak i zahtevan i koji se u međuvremenu usložio i to znatno, a pritom se napravila dodatna nepovoljna atmosfera za proširenje, ne specifično zbog Srbije, već zbog problema sa kojima se EU u međuvremenu susrela, odnosno države članice.\nKaže i da postoje države u EU koje su veoma nenaklonjene proširenju i tu nije razlog specifično Srbija ili Severna Makedonija, već je došlo i do problema u određenim zemljama, kao što su ekonomski problemi, migracije, desničarske snage...\n„Mi to ne treba da gledamo na taj način, da baš Srbiju neko specifično ne želi, ja to ne gledam tako. Srbija, i to svi znaju, je najvažnija zemlja u regionu i to ne treba kriti, jer to je činjenica. To ne znači da su drugi manje bitni i manje uspešni, ali trenutno stanje je takvo“, naglašava Joksimović.\nKomentarišući navode o ekonomskim podsticajima predloženim u novoj metodologiji, Joksimović kaže da će se tek videti kako će biti definisano i pojasnila da postoje pretpristupni fondovi - IPA fondovi, koje Srbija kao zemlja kandidat koristi, a postoje i kohezioni fondovi koji su dostupni zemljama kada postanu članice.\n„Ti fondovi su namenjeni smanjenju regionalne razlike na nivou cele EU, to su fondovi koji su znatno veći od pretpristupnih fondova. Po Lisabonskom ugovoru, na kojem počiva EU, da biste koristili strukturne fondove iz zajedničkog budžeta, vi morate i da uplaćujete u budžet EU, a to može samo članica“, objašnjava.\nUpitana da prokomentariše navode francuskog predsednika Emanuela Makrona da su u Srbiji više viđene kineske i ruske investicije, nego one koje stižu iz EU, Joksimović ističe da je EU najviše investirala u Srbiju.\n„Kada govorimo o investicijama, to su kompanije, a tu prednjači uloga evropskih kompanija i to svi znamo“, kazala je Joksimović i naglasila da tih investicija ne bi bilo da Srbija nije na evropskom putu.\n„EU je najveći donator bespovratnih sredstava kroz IPA fondove. Što se tiče država članica EU, Nemačka je najveći bilateralni donator, od 2000. godine bespovratno je opredelila više od 1.8 milijardi evra“, kazala je.\nOdgovarajući na pitanja u vezi sa viznom liberalizacijom u južnoj srpskoj pokrajini - KiM, Joksimović navodi da ako smo svi građani, a jesmo, zašto onda da nemamo svi i ista prava u regionu i dodaje da ne misli da je to loše za bilo koga. Dodaje da je pitanje KiM pitanje koje je od početka dodatni politički uslov, što niko nije krio.\nIstiče da je predsednik Vučić uradio veliku stvar za sve nas time što je stvari na jasan način postavio.\n„To nije lako u političkom smislu, nije lako nepopularne stvari govoriti i reći – ljudi, suočavamo se sa nekim stvarima koje moramo da rešimo i zbog naše budućnosti i zbog stabilnosti koja će i nama značiti, kao i za razvoj naše ekonomije. To ne znači nikakvu izdaju kao što mnogi hoće da to interpretiraju“, ističe ministar.\nKomentarišući navode nekih političkih lidera u Beogradu, koji su pričali da na Minhenskoj bezbednosnoj konferenciji, održanoj tokom proteklog vikenda, Vučić tajno pregovara i dogovara status Kosmeta, Joksimović ističe da su „to takve gluposti i zlonamerne insinuacije“.\n„Tamo su se vodili vrlo važni, otvoreni, državnički razgovori na kojima je Vučić na najbolji način promovisao i štitio naše interese, kao i svi mi kao delegacija“, kazala je ministar.\nKako kaže, predsednik Vučić je uradio veliku stvar, što je rekao da, bez obzira što su neke stvari za nas teške, mi moramo da idemo u rešavanje tih stvari, što ne znači da nećemo štititi naše interese, naprotiv.\nNavodeći da su te stvari nasleđene, Joksimović ističe da to nasledstvo ne može stalno da bude izgovor za izbegavanje rešavanja.\nZa rešenje je potrebna i druga strana, kaže Joksimović i dodaje da je trenutno druga strana potpuno nezainteresovana i nije konstruktivna.\nKako kaže, nekada kažu da su reforme najvažnije, pa onda ipak istaknu odnos Beograda i Prištine, a ako kažete da su odnosi Beograda i Prištine najvažniji, onda će vam reći da su to ipak reforme.\n„Nije to tako lako odvojiti, to je sinergija različitih političkih uslova. Mi smo dobrovoljno ušli u proces i mislim da je naš interes da to sprovodimo dalje“, kaže Joksimović.\nIstiče da je Srbija u obavezi i da sasluša druge i dodaje da su predstavnici Srbije strpljivi, kao i da žele i hoće da čuju šta su interesi i planovi drugih da bi mogli da kreiraju svoje održive planove.\nNa Minhenskoj bezbednosnoj konferenciji u delegaciji Srbije bili su predsednik Vučić, premijerka Brnabić, kao i ministar Joksimović koja je prisustvovala sva tri dana što, prema njenim rečima, čini da je Srbija bila jedna od najbrojnijih delegacija na najvišem nivou i to na, kako je ocenila, svetskom događaju godine u međunarodnim odnosima.\n„To govori o ugledu koji Srbija ima i, na kraju, o nekoj vrsti poštovanja koje smo svojom odgovornom politikom ipak kreirali kao zemlja sa kojom može da se sedne za sto, da se razgovara o problemima i pozitivnim stvarima“, kazala je.\nDodaje da ne bi volela da Srbija „digne ruke na pola puta“ od evrointegracija dodajući da je to loš pristup.\n„Treba da nastavimo dalje. Biće izazova, ali to je odgovornost i zato su nas građani i birali i kada ih pitate da li su za evropske integracije u smislu procesa, bez obzira što vide probleme, i dalje je znatno više od polovine za članstvo“, zaključila je Joksimović.


SRNA Novinska agencija Repunlike Srpske prenela je vest da je Vlada Republike Srpske usvojila je pismo namere koje će uputiti Vladi Srbije, a tiče se saradnje i partnerskih odnosa Olimpijskog centra “Jahorina” sa Javnim preduzećem “Skijališta Srbije“, rekao im je ministar trgovine i turizma Srpske Predrag Gluhaković.\nOn je na jučerašnjoj svečanosti povodom obeležavanja deset godina rada “Skijališta Srbije” istakao da Republika Srpska želi da napravi takve odnose i saradnju sa tim javnim preduzećem kako bi unapredila svoje ski-centre.\nPrema njegovim rečima, nije reč samo o pomoći “Skijališta Srbije” u osnežavanju Jahorine, već “Skijališta” treba da budu značajan partner Olimpijskom centru “Jahorina” kako bi on bio što konkuretniji na tržištu.\n“Ideja je da napravimo moćno regionalno preduzeće, odnosno da svi radimo na jednom zajedničkom regionalnom projektu kako bi Jahorina, Kopaonik, Zlatibor i Stara planina bili regionalni brend, što bi unapredilo zimski turizam”, naglasio je Gluhaković.\nDirektor “Skijališta Srbije” Dejan Ljevnajić zahvalio je za poziv za saradnju Olimpijskom centru “Jahorina” i rekao da je ta ideja od strateškog značaja za celi region.\nLjevnajić je ranije izjavio da bi ponuda ovog regiona bila bolja i bogatija kada kada bi skijaši sa jednim ski-pasom mogli da skijaju na Jahorini, u Srbiji i u Crnoj Gori.


Amerika stvara VELIKU Albaniju\nРубрика: Политика, Свет Аутор: Sasa 730 пута прочитано Датум: 22.03.2008 Одштампај\nU Skoplju se pojavio tajni dokument CIA. Na dokumentu ukradenom iz zapaljene američke ambasade u Beogradu piše da je Gafur Adili, lider ANA, operativac CIA sa zadatkom da formira albansku armiju.\nNakon nedavnih protesta protiv priznavanja nezavisnosti Kosova i paljenja ambasade SAD u Beogradu, u Skoplju je obelodanjen tajni dokument u kome stoji da je Gafur Adili, lider terorističke Albanske nacionalne armije (ANA) operativac CIA. Autentičnost dokumenta, koji je iz zgrade američke ambasade verovatno ukrao neki od demonstranata, još uvek se proverava.\nSadržinu dokumenta sa oznakama CIA, koji je 22. maja 2003. godine izdala američka ambasada u Beogradu, objavio je skopski list “Večer”. Redakcija je “tajni papir”, elektronskim putem, dobila od izvesnog Ivice Stankovića. Pored fotografije i generalija, na njemu piše da je Adili, koji se, nalazi na crnoj listi EU, operativac CIA, i da je njegov zadatak da formira paravojnu albansku strukturu, da je finansira i o svemu izveštava izvesnog DŽona L. Smita.\nŽiveo u Švajcarskoj\nGafur Adili je rođen u selu Arandžel, opština Oslomej, blizu Kičeva na zapadu Makedonije. Osnovnu školu je završio u selu Žubrino, a potom, početkom 80-ih godina školovanje nastavlja u srednjoj školi “Mirko Milevski” u Kičevu zajedno sa Alijem Ahmetijem i Musom DŽaferijem, nekadašnjim borcima ONA, a sadašnjim čelnicima opozicione albanske Demokratske unije za integraciju (DUI). Razredni starešina im je bio Fazli Veliju, glavni ideolog ONA za vreme vojnog konflikta 2001. godine u Makedoniji, inače ujak Alija Ahmetija.\nNakon završetka školovanja, 1983. godine Adili počinje da radi kao nastavnik u Gostivaru. Posle svega nekoliko meseci napušta posao i odlazi u Švajcarsku.\nOficir za vezu u američkoj ambasadi u Beogradu – Bojan Tričković novinarima skopskog lista je izjavio da ne može da potvrdi autentičnost dokumenta sve dok ga ne vide i “razgledaju naše službe”.\nPolitički lider ANA, Gafur Adili, ili komandant Valjdet Vardari (talas sa Vardara) dobro je poznat makedonskim tajnim službama. NJegovo ime poslednji put u javnosti se pojavilo 5. oktobra prošle godine kada je ANA saopštila da je formirala svoju vojnu formaciju za oružana dejstva u Makedoniji.\nMakedonske tajne službe preciziraju da je cilj ANA otcepljenje zapadnog dela Makedonije. Obaveštajci upozoravaju da se ANA neće odreći ideje o ujedinjenju svih teritorija na kojima žive Albanci i tendencije stvaranja velike Albanije.\nJedinica Albanske nacionalne armije, koja se smatra za vojno krilo političke organizacije “Front za nacionalno ujedinjenje Albanaca” (FNUA), zove se “Tahir Sinani”, a zavedena je kao Druga divizija ANA sa rejonom dejstvovanja u Vardarskoj dolini – Iliridi.\nDruga vojna formacija Albanske nacionalne armije je Prva divizija – “Adem Jašari”. NJen rejon dejstva je Kosovo, Sandžak i okolina Bujanovca.\nGafur Adili, koji je robijao u Albaniji, u više navrata je izjavljivao da naredni rat neće biti za vlast bez države, niti za “Iliridu”, već za ujedinjenje svih teritorija Albanaca. To potvrđuju i saznanja makedonskih tajnih službi, koje u svojim izveštajima naglašavaju da ANA ima resurse i kapacitete za ostvarivanje svojih ciljeva. ANA poseduje savremeno oružje stranog porekla, a cilj njihovih napada će biti pripadnici policije i vojske, državni i politički lideri, i vladini objekti. Kao posebnu opasnost makedonski obaveštajci ističu povezanost ANA sa islamskim militantnim ekstremistima u regionu i organizovanim transnacionalnim prekograničnim kriminalom.\nD. LJ. JOKSIĆ\n« « Претходне вести: Kako postati priznati Z(m)izjulasolog\nНаредне вести: Rusi grme, Srbi ćute » »\nЕрдоган заоштрио: Никада не купујте француску робу! 26. октобар 2020\nГрчки министар: Турска усмерена на ескалацију напетости у Средоземљу 26. октобар 2020\nОво више није претња: Кина повукла конкретан потез против Америке /видео/ 26. октобар 2020\nПогба демантовао вест која је жестоко потресла фудбалски свет 26. октобар 2020\nВести: Необична изјава новог председника Боливије за Спутњик /видео/ 26. октобар 2020


Ministru Bukvareviću Povelja Udruženja generala BiH\nFederalnom ministru za pitanja boraca i invalida odbrambeno-oslobodilačkog rata Salki Bukvareviću danas je na svečanoj sjednici Udruženja generala Bosne i Hercegovine u Travniku uručeno najveće priznanje - Povelja ovog udruženja.\nObraćajujući se prisutnim federalni ministar je kazao da mu je čast, ali i obaveza dodijeljeno priznanje, te istakao izuzetnu saradnju sa Udruženjem generala BiH koji su pružali nesebičnu podršku pri realizaciji brojnih pojekata i donošenja zakonskih akata.\nMinistar Bukvarević je i ovom prilikom naglasio činjenicu da se u posljednje vrijeme sve češće pokušavaju izjednačiti naši časni branioci sa agresorima što je nedopustivo i protiv čega svi zajedno moramo djelovati. Također, istakao je značaj donošenja zakonskog rješenja za demobilizirane branioce čiji prijedlog je upućen u parlamentarnu proceduru. Kazao je kako je trenutno ova kategorija najugroženija i da je nedopustivo da branioci koje je sustigla starost, nerijetko i bolest, nemaju ni platu, ni penziju, niti druga prava. Stoga svima mora biti prioritet da zakon bude donesen i da demobilizirani branioci napokon riješe svoj status, saopćeno je iz Federalnog ministarstva za pitanja boraca i invalida odbrambeno-oslobodilačkog rata.


Stambeni kredit u periodu krize, dobra ideja ili ne? | Kreditni Savetnik\nBankarski sektor poslednjih godina beleži pad kamatnih stopa na sve vrste pozajmica građana i privrede. Prema rečima bankara, novac nikada nije bio povoljniji, što je jedan od razloga zašto savetuju građane da uzimaju kredite. Kako kažu, pored povoljnosti, važna stavka je i to da onim građanima kojima je potreban veći iznos novca, kredit predstavlja mogućnost redovne mesečne otplate.\nStambeni kredit najtraženiji bankarski proizvod\nStambeni kredit je jedan od često najpotrebnijih proizvoda kada je stanovništvo u pitanju. Čak i u prethodnim godinama trajanja pandemije zabeležen je rast zaduživanja građana od 10,6%, dok stambeni krediti beleže rast od 1,6%. To je odraz činjenice da novac nikad nije bio povoljniji. Prosečna efektivna kamatna stopa za stambeni kredit kreće se oko 2,7%, a tome je doprineo trend jeftinog novca koji je prisutan i u Srbiji. Zapravo to je razlog negativnog Euribora koji je poslednjih godina na svom istorijskom minimumu.\nNe treba dodatno naglašavati činjenicu da je bolje otplaćivati ratu kredita za sopstveni stan nego plaćati rentu zakupodavcima.\nŠtednja građana i privrede porasla za 400 %\nPoslednjih godina, štednja građana i privrede je porasla za 400% prvenstveno u dinarima. To znači da banke pored svog kapitala imaju na raspolaganju i akumuliranu štednju građana koju je potrebno plasirati putem kredita, a proizvod koji obezbeđuje najsigurniji dugoročni plasman je stambeni kredit.\nBanke svoju poslovnu politiku prilagođavaju situacijama na tržištu\nBanke svoju poslovnu politiku prilagođavaju situacijama koja se dešava na našem tržištu i očigledno je da imaju poverenja jer su kamatne stope nepromenjene, a troškovi odobrenja i dalje svedeni na minimum. Dokaz da se vodi zdrava poslovna politika je riziko politika banaka koja sagledava profil klijenta kao budućeg dužnika. U tom smislu banka će obratiti pažnju na sve činjenice od stručne spreme klijenta, pozicije i visine zarade, industrije u kojoj su zaposleni i boniteta poslodavca.\nBankarski sektor stabilniji nego ranijih godina\nPrognoze stranih i domaćih ekonomskih stručnjaka jesu da je bankarski sektor stabilniji nego tokom ranijih velikih kriza. Danas su banke u boljoj poziciji zbog povećanja štednje, odnosno bolje su kapitalozovane i vode se zdravom poslovnom politikom kojom će svoj kapital uposliti u sigurne plasmane kao što su stambeni kredit.\nRanije su usled inflacije ljudi svoj kapital sklanjali u nekretnine koje i dalje ostaju jedno od najsigurnih načina za čuvanje i uvećanje sopstvenog kapitala i štednje. Nekretnina je ta koja može doneti prihod, ili, u najmanju ruku, povratiti uloženo. Dokaz za to jeste statistika koja pokazuje da su u poslednjih nekoliko godina cene nekretnina drastično porasle (u nekim opštinama čak za 50%) što je uticalo na to da je povrat na uložena sredstva bio i nekoliko puta veći. Prema rečima stručnjaka iz sveta nekretnina predviđanja su da će cene kvadrata u narednom periodu imati tendenciju rasta zbog povećanja tražnje, zbog čega je i dalje vrlo povoljan trenutak za građane da reše svoje stambeno pitanje.\nStambeni krediti Kamatna stopa Euribor Banke


Kroz Telenorovu mrežu isporučeno 28,2 miliona tekstualnih poruka tokom novogodišnjeg slavlja i 1.januara 2010. – Personal magazin\nUkupno 28,2 miliona tekstualnih poruka (SMS) isporučeno je kroz Telenorovu mrežu u Srbiji tokom novogodišnjeg slavlja i prvog januara 2010, što je za 19 odsto više nego prošle godine. Samo…\nUkupno 28,2 miliona tekstualnih poruka (SMS) isporučeno je kroz Telenorovu mrežu u Srbiji tokom novogodišnjeg slavlja i prvog januara 2010, što je za 19 odsto više nego prošle godine. Samo u satu najvećeg SMS saobraćaja – između ponoći i 1 ujutru 1.januara – poslato je 3,6 miliona poruka.\nKorisnici Telenorove mreže poslali su i 29 300 multimedijalnih poruka (MMS) 1.januara. Gotovo 880 000 tekstualnih poruka i 1 600 multimedijalnih poslato je prijateljima, poznanicima i rođacima u inostranstvu.\nU redovnim okolnostima, Telenorova mreža omogućava promet od 600 poruka u sekundi, a za vreme novogodišnjeg praznika bila je proširena tako da omogući 2 000 SMS poruka u sekundi.\nTelenor je sedmi po veličini mobilni operator na svetu sa 172 miliona korisnika u 14 zemalja, od čega 2,832 miliona u Srbiji. Za tri godine poslovanja u našoj zemlji Telenor je otvorio 43 prodavnice širom zemlje i potpuno obnovio 3G mrežu, koja sada pokriva 250 gradova i manjih mesta, čime je u većem delu zemlje omogućen pristup brzom širokopojasnom Internetu.\nKroz Telenorovu mrežu isporučeno 28,2 miliona tekstualnih poruka tokom novogodišnjeg slavlja i 1.januara 2010. was last modified: January 2nd, 2010 by Redakcija


HEELYS - PATIKE SA TOČKIĆIMA\nDobrodošli na sajt rolsue.com Rolšua Shop vam omogućava korišćenje usluga i sadržaja svog portala koje je podložno niže navedenim Uslovima korišćenja. Uslovi korišćenja se primenjuju na sve sadržaje i usluge rolsue.com. Korišćenjem bilo kog dela portala, smatra se da su korisnici upoznati sa ovim uslovima, kao i da prihvataju korišćenje sadržaja ovog portala isključivo za ličnu upotrebu i na sopstvenu odgovornost.\nrolsue.com ima autorska prava na sve sadržaje (tekstualne, vizuelne i audio materijale, baze podataka, programerski kod). Neovlašćeno korišćenje bilo kog dela portala, bez dozvole vlasnika autorskih prava, smatra se kršenjem autorskih prava i podložno je tužbi.\nRolšua Shop administrira ovu lokaciju iz svojih kancelarija u Beogradu (Kaludjerica), Srbija. Ni na koji način ne izjavljuje da su materijali ili usluge na ovoj lokaciji prikladni ili dostupni za korišćenje izvan Srbije, a pristupanje iz područja gde je njihov sadržaj nezakonit je zabranjeno. Nije dopušteno korišćenje ili izvoz, odnosno uvoz, radi izvoza materijala ili usluga na ovoj lokaciji niti bilo koje kopiranje ili prilagođavanje u suprotnosti sa važećim zakonima ili propisima uključujući, bez ograničenja, izvozne zakone i propise Srbije. Ako odlučite da pristupite ovoj lokaciji izvan Srbije, to radite na sopstvenu inicijativu i smatrate se odgovornim za poštovanje važećih lokalnih zakona. Ovi Uslovi se tumače u skladu sa zakonima Republike Srbije i neće se primenjivati načela o rešavanju neusaglašenosti zakona.\nRolšua Shop može revidirati ove Uslove bilo kada, ažuriranjem ovog dokumenta. Povremeno posećujte ovu stranicu da biste pregledali Uslove koji trenutno važe, zato što su oni za Vas obavezujući. Određene odredbe ovih Uslova mogu se zameniti izričito navedenim pravnim obaveštenjima i uslovima dostupnim na određenim stranicama ove lokacije.\nLični podaci koje prosledite sajtu rolsua.com u svrhu dobijanja proizvoda biće tretirane u skladu sa našim dokumentom o zaštiti privatnosti na mreži. Zabranjeno je slanje ili prenošenje na ovu lokaciju ili sa nje bilo kojih nezakonitih, pretećih, uvredljivih, klevetničkih, opscenih, pornografskih ili drugih materijala koji su u suprotnosti s bilo kojim zakonom.\nRolšua Shop na ovoj lokaciji ne želi od Vas da prima poverljive ili druge informacije kojima ne može slobodno da raspolaže. Svi materijali, informacije ili druga saopštenja koja prenosite ili šaljete na ovu lokaciju neće se smatrati poverljivim i onima kojima se ne može slobodno raspolagati. rolsue.com nema nikakve obaveze prema ovim saopštenjima. Naši zaposleni mogu da kopiraju, otkrivaju, distribuiraju, primenjuju ili na drugi način koriste saopštenja i sve podatke, slike, zvukove, tekst i sve ostale materijale u njima sadržane za bilo koje odnosno za sve komercijalne i nekomercijalne svrhe. Naravno, u ovu grupu podataka ne spadaju vaši lični podaci. Njih, u skladu sa našom zaštitom privatnosti, koristimo samo za internu upotrebu, ne obelodanjujemo niti prosleđujemo trećim licima, već koristimo isključivo za potrebe obrade vaših porudžbenica.\nVeze na ovoj lokaciji ka lokacijama samostalnih proizvođača su obezbeđene isključivo da bi vam olakšale rad. Ako budete koristili ove veze, napustićete ovu lokaciju. rolsue.com nije pregledao sve ove lokacije samostalnih proizvođača i ne kontroliše ih i nije odgovoran za bilo koju od ovih lokacija ili njihov sadržaj. Samim tim, ne podržavamo i ne dajemo nikakve izjave o njima, kao ni o bilo kojim informacijama, softveru ili drugim proizvodima ili materijalima koji se tamo nalaze, ili bilo kojim rezultatima koji se mogu dobiti njihovim korišćenjem. Ako odlučite da pristupite nekoj od Web lokacija samostalnih proizvođača koje su povezane sa ovom lokacijom, to radite isključivo na sopstveni rizik.\nRolšua Shop može, ali nema obavezu da nadgleda ili pregleda bilo koji deo lokacije na kome korisnici prenose ili šalju saopštenja ili komuniciraju isključivo međusobno, uključujući, ali ne ograničavajući se na korisnički forum, kao i sadržaj bilo kog od ovakvih saopštenja. Međutim, Rolšua Shop se ne smatra odgovornim za sadržaj bilo kog od navedenih saopštenja, bez obzira proizilazi li ili ne iz zakona o autorskim pravima, kleveti, privatnosti, opscenosti ili drugog. Rolšua Shop zadržava pravo da ukloni poruke koje sadrže materijal koji smatramo nepristojnim, klevetničkim, opscenim ili na bilo koji drugi način neprihvatljivim.\nSve informacije vezane uz transakcije kupac <-> prodavnica Rolšua Shop, smatraju se poslovnom tajnom, i prema njima se treba ophoditi skladno zakonskim propisima Republike Srbije.\nRolšua Shop – http://www.rolsue.com\nPanfinel d.o.o Beograd Ratka Pavlovića Ćićka 27, 11130 Beograd, Republika Srbija\nTel: +381 60 078 96 67\nBroj računa: 200-3308450101024-47, Banka Postanska Stedionica Beograd\nMatični broj: 20203714\nŠifra delatnosti: 4791 – Trgovina na malo putem interneta i pošte\nE-mail: info@rolsue.com panfinel@gmail.com


srbijasport.net - Vesti - Tenis - Eurosport prenosi US Open narednih pet godina\nPetak, 15.02.2019 19:52\n17.11.2017 Grayling 1534\nEurosport prenosi US Open narednih pet godina\nEurosport će i u buduće prenositi atmosferu sa jednog od najzanimljivijih sportskih događaja u godini, budući da je postignut dogovor o prenosu US Open turnira širom Evrope u narednih pet godina. Ovaj dogovor ne uključuje Ujedinjeno Kraljevstvo i Irsku, gde Eurosport ima podlicencirana prava prenosa u narednih pet godina.\nNovi ugovor, koji će trajati do 2022. godine, Eurosportu omogućava ekskluzivna prava prenosa turnira i naglašava obavezu emitera da prikazuje najzanimljiviji, vrhunski sportski sadržaj uživo. Fanovi će biti u mogućnosti da na kanalima Eurosporta i na Eurosport Player-u tokom čitave godine prate teniske zvezde poput Novaka Đokovića, Rafaela Nadala, Rodžera Federera i Simone Halep dok se takmiče na najznačajnijim teniskim turnirima – na sva četiri Gren slema u Melburnu, Parizu, Vimbldonu i Njujorku.\nEurosport će nastaviti da prenose uživo dopunjuje najboljim emisijama u kojima će najpoznatija imena sveta tenisa pružati detaljne uvide u svaki meč.\nEurosport se može pohvaliti svojim timom analitičara, koji čine teniske legende poput Matsa Vilandera, Kris Evert, Barbare Šet, Džona Mekinroa i Patrika Muratoglua. Eurosportu u Nemačkoj naredne godine će se pridružiti i Boris Beker, kako bi ponudio svoje viđenje tokom lokalnog prenosa Gren slemova.\nDirektor Eurosporta Piter Haton (Peter Hutton) je ovom prilikom izjavio: “US Open je uvek poseban događaj, ali i pozivnica svetu na dvonedeljnu zabavu u ime završetka godine na Gren slem turnirima. Radujemo se produžetku partnerstva sa Teniskom asocijacijom SAD-a do 2022. i učvršćivanju naše pozicije kao mesta gde obožavaoci širom Evrope mogu pratiti svaki uzbudljivi trenutak akcije sa Gren slem turnira.”\n“Ovaj ugovor u skladu je sa našim fokusom na premijum sadržajima, i željom da lokalno isporučimo sadržaje značajne za određenu zemlju.”\n“Eurosport je naš veoma cenjen partner koji je značajno uložio u produkciju visokog kvaliteta i dokazao da može ne samo zadržati postojeću, nego i privući novu publiku US Open turnira”, rekao je Lu Šer (Lew Sherr) iz Teniskog saveza SAD-a i dodao “srećni smo što nastavljamo partnerstvo još pet godina.”\nOsim US Open-a, Eurosport trenutno poseduje prava prenosa za Australian Open i Rolan Garos u preko 50 evropskih država, uključujući turnir u Vimbldonu u 34 zemlje i teritorije u Evropi.


Sveti Nikola obeležen u Prištini\nIzvor: RTS, 19.Dec.2019, 16:35\nSveti Nikola, slava crkve u Prištini, obeležena je u ovom gradu svečano i uz prisustvo prištinskih, ali i Srba iz okolnih sredina.\nNekolicina prištinskih Srba koji žive u gradu, ali i pedesetak onih koji su bili primorani da ga napuste, kao i meštana iz okolnih srpskih sredina, tradicionalno za Nikoljdan, okupili su se u prištinskoj >> Pročitaj celu vest na sajtu RTS << crkvi.\nZa njenu gradnju su davne 1830. godine dozvolu od turskog sultana izmolili ugledni prištinski Srbi i dobili je pod uslovom da ne bude veća od bilo koje muslimanske kuće u okruženju i da zvona sa nje ne remete javni red i mir.\nCrkva Svetog Nikole u Prištini nalazi se u starom istorijskom delu grada na uzvišenom mestu nekadašnje Varoš-mahale, koju su nastanjivalii isključivo hrišćani. U pogromu 17. marta 2004. godine, albanski ekstremisti su napali crkvu, spalili je i srušili kupolu. Vredan ikonostas koga su vešte ruke debarskih majstora urezbarile u orahovom drvetu, tada je poptuno izgoreo u vatrenoj stihiji.\nStradali su u parohijski dom i kompletna crkvena arhiva i dokumentacija, a UNMIK policija i KFOR uspeli su da spasu prištinskog paroha Miroslava Popadića od sigurne smrti.\nU periodu od 2005. do 2008. godine crkva je spolja i iznutra restaurirana i konzervirana, porta sređena i ponovo stavljena u funkciju.


<img align=left border=1 width=60 hspace=8 src="http://www.voanews.com/mediastore/ap_iraq_insurgent_rocket_150_eng_22oct04.jpg">380 tona snažnog eksploziva nestalo u Iraku - 2004-10-25\nPredstavnik medjunarodne agencije za atomsku energiju, Melisa Fleming, saopštila je da je o nestanku oko 350 tona jakog eksploziva izvestilo iraèko Ministarstvo nauke i tehnologije:\n”Iraèko ministarstvo je taj nestanak pripisalo kradji i pljaèki, do kojih je došlo zahvaljujuæi lošem obezbedjenju. Agencija ne zna kada je eksploziv ukraden niti gde se sada nalazi. Najveæa zabrinutost je da je možda dospeo u pogrešne ruke.“\nFlemingova kaže da je to odnošenja tolike kolièine materijala uskladištenog u nekoliko bunkera verovatno bila obimna operacija. To nije bio nuklearni materijal, ali se ipak radi o eksplozivu velike snage. Neki od nestalih eksploziva mogu da se iskoriste za izazivanje nuklearne eksplozije, zbog èega spadaju u nadležnost Medjunarodne agencije za atomsku energiju. Ranije ove godine, pomenuta agencija izvestila je da je na osnovu satelitskih osmatranja ustanovila da je u Iraku nestalo nekoliko stvari vezanih za nuklearne aktivnosti. Melisa Fleming kaže da se medju nestale stvari ubrajaju oprema, zagadjeni otpad, ali i èitave zgrade:\n”Izgleda da postoji ustaljena šema da se lokacije, zgrade, oprema i materijal sistematski pljaèkaju u Iraku. O tome smo izvestili veæ više puta.“\nPredstavnica Medjunarodne agencije za atomsku energiju takodje je primetila da su Sjedinjene Države u junu uklonile izvesnu kolièinu opasnog nuklearnog materijala iz Iraka:\n”Sjedinjene Države su uklonile nuklearni materijal èije širenje bi moglo da izazove najveæu zabrinutost, kao i oko hiljadu pojedinaènih izvora radioaktivnosti. Oni su obavestili našu agenciju o tome, ali agencija još ima pravo da sprovodi inspekciju tog materijala.“\nMelisa Fleming je dodala da æe šef Medjunarodne agencije za atomsku energiju Mohamed ElBaradej u petak izvestiti Generalnu skupštinu Ujedinjenih nacija o nestanku eksploziva u Iraku.


Konverzacijski kursevi i škola kineskog jezika\nKonverzacijski kursevi kineskog jezika\nKonverzacijski kursevi kineskog jezika - Audio verzija\nKonverzacijski kurs kineskog jezika – želja je svakog polaznika koji ima kvalitetno znanje kineskog jezika, ali ga nije dovoljno koristio do određenog trenutka.\nOmogućili smo Vam da kroz naš kurs konverzacijskog kineskog savladate sve termine i to uvežbate kroz koverzaciju sa profesorom iz oblasti kojom se bavite. Bez obzira da li je reč o konverzaciji na teme vezane za, elektrotehniku, medicinu, menadžment, marketing, poslovnu komunikaciju, ekologiju, biologiju, hemiju ili neku drugu oblasti koju u ovom momentu nismo naveli.\nKonverzacijski kurs kineskog jezika – najčešeće se odvija u vidu individualne nastave, dvočasa, kako bi tema koju obuhvata određeni vremenski period, bila ona koja Vas interesuje. Na časove dolazite onoliko puta koliko je Vama neophodno kako bi se u materiji kojom je potrebno da vladate osećali sigurni. Nedeljno se časovi mogu održavati jednom ili dva puta, ali i svakodnevno ukoliko za takvim tempom postoji potreba. Naravno, kao i uvek, nastavu je moguće održavati i u grupi, ali je tada neophodno da grupa ima isto interesovanje za temu ili oblast, o kojoj želi da razgovara na času, kako bi se nastava nesmetano mogla odvijati.\nOd Vas očekujemo da nam se javite i saopštite nam koji Vam je deo edukacije neophodan, kako ne biste gubili vreme tražeći uslove dalje. Možete nam se obratiti za sva pitanja, na koje Vam u ovom momentu nismo dali odgovore putem telefona, e- mail-a ili lično na adresi, a mi smo tu da bismo zajedno pronašli pravo rešenje!!! Čekamo Vas!!!\nKonverzacijski kurs kineskog jezika - cena\nSpisak gradova za konverzacijski kurs kineskog jezika


Sve gora situacija u Crnoj Gori: Svaki četvrti uzorak pozitivan, lekari napuštaju krizni štab - 08.09.2020, Sputnik Srbija\nCrnogorske zdravstvene vlasti i u ponedeljak, sedmi dan nakon parlamentarnih izbora, beleže više od 100 novozaraženih. 08.09.2020, Sputnik Srbija\n09:24 08.09.2020 (Osveženo: 03:59 26.08.2021)\n© Sputnik / Nebojša PopovićRed ispred apoteke u Podgorici\nCrnogorske zdravstvene vlasti i u ponedeljak, sedmi dan nakon parlamentarnih izbora, beleže više od 100 novozaraženih.\nČlanovi kriznog štaba podnose ostavke jer nadležne službe nisu zabranile političke skupove vlasti i opozicije, prenosi Indeks.\nCrnogorski Institut za javno zdravlje potvrdio je u ponedeljak 106 novozaraženih od ukupno testiranih 380 stanovnika Crne Gore, što pokazuje da je skoro svaki četvrti uzorak pozitivan.\nTakođe, registrovana je stota žrtava koronavirusa u Crnoj Gori od početka drugog talasa zaraze, dok je u prvom preminulo svega devet zaraženih.\nDirektor Instituta za javno zdravlje smatra da se epidemiološka situacija u Crnoj Gori sve više usložnjava, da se širenje infekcije ubrzava i da broj inficiranih raste, što znači, kako je rekao, da će se povećati i broj teže obolelih, kao i broj smrtnih slučajeva.\n"Zbog događanja u poslednjih 10-20 dana, s masovnim okupljanjima koja se i dalje nastavljaju, imaćemo trend porasta i strah me je da će biti sve veći", kazao je on, apelujući na sve da se suzdrže od masovnih okupljanja kako bi se smanjio epidemiološki rizik.\nHrvatski portal podseća da su prošle sedmice hiljade pristalica opozicije slavile pobedu na izborima na ulicama crnogorskih gradova ne vodeći računa o epidemiološkim merama, dok su pristalice aktuelne crnogorske vlasti, koju predvodi Milo Đukanović, sinoć u Podgorici organizovale skup kom je prisustvovalo, prema proceni policije, 50.000 građana.\nZbog slabe reakcije nadležnih tela na organizaciju tih skupova dvojica lekara, epidemiolog Nemanja Radojević te predsjednik kriznog zdravstvenog staba Ranko Lazović, podneli su ostavke na članstvo u tom telu čiji je cilj, utvrđen prilikom osnivanja, preduzimanje svih aktivnosti na uspešnom suočavanju s pandemijom koronavirusa i upravljanje kompletnim zdravstvenim sistemom.


Stambeni krediti u nekim bankama skuplji i 50 odsto\n24 sata 13.11.2008\nSvetska ekonomska kriza naterala je većinu banaka u Srbiji da kamate na stambene kredite, sa donedavno uobičajenih sedam odsto, podignu na raspon od devet do 13 odsto. Zbog ovog poskupljenja, ekonomisti savetuju građane da se strpe sa pozajmicama za nekretnine.\nDo krova još teže\nVečernje novosti 23.10.2008\nStambeni krediti u Srbiji već su poskupeli kod mnogih banaka koje svoje kamate vezuju za euribor, odnosno libor, evropsku i švajcarsku kamatnu stopu. Od kada je velika finansijska kriza zakucala i na vrata Evrope, ove kamate samo rastu.\nStambeni krediti s fiksnom kamatom najsigurniji dug\n24 sata 07.10.2008\nVelika ekonomska kriza koja poslednjih sedmica potresa svetsko tržište navela je na pomisao da će čak doći do obustave odobravanja stambenih kredita. Banke su to negirale, ali su napomenule da će rate u evrima skakati u slučaju da i šestomesečni Euribor nastavi da raste.\nPod krov, ali sa državom\nVečernje novosti 07.10.2008\nDržava će i dalje subvencionisati stambene kredite,dok ne utroši sav planirani novac, bez obzira na novonastalu finansijski krizu i uvećan budžetski deficit. Da li će to biti do kraja decembra, ili će se predviđena kvota od 487,5 miliona dinara potrošiti ranije zbog interesovanja građana, neizvesno je.\nIako bankari tvrde da tržište u Srbiji nije prezasićeno stambenim kreditima, jer je tražnja za stanovima veća od ponude, zabrinutost građana koji su kupili stan na kredit raste.\nViše kamate na stambene kredite (tekst i video)\nRata za stan skače za 25 €\nBiznis novine 09.07.2008\nKamate na stambene kredite ponovo su povišene, banke uglavnom navode da je razlog povećanje evropske kamatne stope "euribor".\nRast Euribora povećaće kamate na indeksirane kredite u Srbiji najmanje za četvrt procentnog poena, kažu bankari\nDo stana uz više kredita istovremeno Blic\nKrov nad glavom sve skuplji zbog kredita Glas javnosti\nTri vrste stambenih kredita Dijana Petrović, dipl.ecc. SviOglasi.com\nPredstavljamo banke sa najpovoljnijim uslovima za dobijanje stambenih kredita Nekretnine.bizhat\nKalkulator kredita Oaza\nPoreski kredit Mr Radmila Bosanac Politika\nUslovi za dobijanje kredita subvencionisanih od Vlade Republike Srbije Nacionalna korporacija za osiguranje stambenih kredita\nVisina premije osiguranja stambenih kredita kod Nacionalne korporacije Nacionalna korporacija za osiguranje depozita\nZa kredite osigurane kod Nacionalne korporacije banke nude niže kamatne stope Nacionalna korporacija za osiguranje stambenih kredita\nKako do hipotekarnih kredita Narodna Banka Srbije\nPrimite svaku novu vest e-mailom od Krediti i finansiranje\nDedinje more sarajevo Jadran nekretnine državne subvencije Crna Gora Podgorica brisbane Elena Baturina Hrvatska kuća stambeno-poslovni ko hotel Beograd dizajnirani hotel


Diskriminacija, nepotizam, korupcija, sukob interesa i otkaz – prepreke za ostvarenje prava jedne majke - Dijalog.net\nNaslovna Politika Diskriminacija, nepotizam, korupcija, sukob interesa i otkaz – prepreke za ostvarenje prava jedne majke\nValjevo, 30. novembar 2018. (Aleksandar Milijašević, Dijalog Net) – Prethodnih dana korisnici društvenih mreža u Srbiji imali su priliku da pročitaju objavu majke koja je rodila drugo dete, a ostala bez radnog mesta.\nU toj objavi ova majka je državi Srbiji uputila izvinjenje, ali i oproštaj za sva činjenja (odnosno nečinjenja) prema ženama koje su se, zajedno sa svojim partnerima, odlučile za proširenje porodice.\nJovana Radovanović Lukić, sada već majka dvoje maloletne dece, bila je zaposlena u jednoj rehabilitacionoj ustanovi u Srbiji.\nNa pitanje šta je doprinelo da se odluči da, preko društvenih mreža, državi uputi izvinjenje i oproštaj, Jovana za Dijalog Net decidirano odgovara da je razlog „nepravda koja se nanosi, nama, tek ostvarenim majkama“.\nEkonomska kriza i promena sistema društvenih vrednosti u Srbiji, već nekoliko decenija, su ključni izazovi sa kojima se suočava porodica (početak i centralno mesto društva). Pokušaji države da se nešto promeni svodi se na donošenje strateških, ali i zakonskih dokumenata u kojima se može naslutiti dobra namera. Međutim, kada se dođe na teren primene svega napisanog, svi zajedno, kao društvo, upadnemo u novi ćorsokak.\nJovana ukazuje da njen primer (majka dvoje dece kojoj je, nakon porodiljskog bolovanja, uručen otkaz od strane poslodavca, a pored svega, suprug nije u radnom odnosu) nije jedini u Srbiji.\nPodsećajući na skorašnje natpise u medijima kako se mladi sve teže odlučuju na potomstvo jer navodno žele da putuju,uživaju i posvete vreme isključivo sebi, Jovana postavlja pitanje da nije njen primer jedan od razloga za takve stavove mladih ljudi.\n„Poučene tuđim lošim iskustvima mnoge žene imaju strah da preuzmu tu odgovornost na sebe.Nesporno je da decu rađamo sebi, ali od čega živeti,izdržavati, školovati decu ako nemamo posao za neki pristojan život“, ukazuje naša sagovornica.\nDržava u Strategiji podsticanja rađanja navodi da je nedovoljno rađanje jedan od ključnih faktora sa dalekosežnim posledicama koji utiče na demografski razvitak.\nIz Jovaninog primera se nameće i zaključak da, nedovoljna primena postojećih zakona i strateških dokumenata, utiče na kvalitet života porodice koja se odluči za proširenje, ali da takvi primeri ponašanja poslodavca i ćutanja države više doprinose destimulaciji, nego stimulaciji za proširenje porodice.\nJovana za Dijalog Net navodi da niko nije očekivao da će doći u situaciju da posle porodiljskog bolovanja dobije otkaz. Naročito, kaže Jovana, jer u ustanovi u kojoj radi postoji potreba za radnicima.\nJovana ukazuje i na to da jedna majka, nakon pet godina radnog staža, od poslodavca dobije otkaz, a da osoba koja dolazi na njeno radno mesto (sa ukupno godinu dana radnog staža kod istog poslodavca) dobija ugovor o radu na neodređeno vreme.\nJovana u, svojoj javnoj objavi, kaže da, u ustanovi u kojoj je radila, ugovor o radu na neodređeno vreme „može se dobiti samo ako postoje bliske rođačke ili prijateljske relacije sa rukovodstvom ustanove“ i dodaje da u ustanovi u kojoj je radila postoji „tradicija“ uručivanja otkaza ženama koje su bile na porodiljskom bolovanju.\nKao primer nepotizma u ovoj ustanovi, Jovana navodi da je aktuelna direktorka ustanove na tom radnom mestu „nasledila“ svog oca.Brojni članovi te porodice su, na razne načine, napredovali u službi i koriste ili su koristili privilegije koje nisu dostupne ostalim zaposlenim radnicima ove ustanove, kaže Jovana.\nJovana ukazuje da su radnici ove ustanove izloženi mobingu, ali da se nisu obraćali nadležnim državnim organima iz straha da ne izgube radno mesto.\nNaša sagovornica kaže da je o svom slučaju obavestila Vladu Republike Srbije (nadležna ministarstva), ali i Predsednika Republike i od njih očekuje odogovor.\nIako je i sama članica Srpske napredne stranke, razlog njenog obraćanja je pokušaj da doprinese da se položaj i odnos prema porodiljama u Srbiji promeni. Bez obzira na političku opredeljenost.\nS tim u vezi, Jovana kaže da planira da se obrati i Inspekciji rada, kao i da je podnela krivičnu prijavu protiv direktorke i predsednice komisije za konkurs jer primljeni kandidat u stalni radni odnos nije imao priloženu potpunu dokumentaciju u šta se lično, zajedno sa svojim advokatom, uverila uvidom u konkursnu dokumentaciju.\nJovana smatra da je kvalifikovanija od osobe koja je primljena na to radno mesto i ukazuje da je komisija donela takvu odluku imajući u vidu najvažniji „nezvanični“ kriterijum – da je dete zaposlenog radnika.\nSagovornica Dijalog Net-a kaže da je direktorka ustanove ignorisala svaki pokušaj da zakaže razgovor i da je bila spremna da prekine porodiljsko bolovanje samo da bi nastavila sa radom u ustanovi.\nNjena situacija (majka dvoje dece, nezaposlen suprug) nije bila dovoljno ubedljiva za direktorku ustanove da joj pruži bar priliku za razgovor „poslodavca sa zaposlenom radnicom“.\nZbog svega navedenog, Jovana se odlučila da državi uputi „izvinjenje“ i „oproštaj“. Od države ona očekuje, u najmanju ruku, da se ovakva situacija ne ponovi nijednoj ženi.\nJovana se nada da će, svi državni organi, kojima se obraćala (i kojima će se obraćati) postupiti u skladu sa svojim ustavnim i zakonskim nadležnostima i ovlašćenjima.\nSve žene/majke koje su se našle u sličnoj situaciji treba da se bore za ostvarenje svojih prava. I za svoju porodicu.\nPravosudni organi, Poverenik za zaštitu ravnopravnosti, Zaštitnik građana, Agencija za borbu protiv korupcije su institucije kojima se treba obratiti u slučaju da diskriminacija, nepotizam, korupcija, sukob interesa, ćutanje države onemogućava bilo kog građanina i građanku da uživa svoja prava.\nTagsljudska pravaporodicavladavna prava\nTop Tags mladi konkurs OCD vladavina prava Evropska unija Društvo Politika Civilno društvo evropske integracije mediji lokalna samouprava Pravosuđe Evropska komisija Vlada Republike Srbije Srbija i Evropska unija